ན་མོ་ཤྲཱི་མ་ཧཱ་ཀཱ་ལ་ཡེ། ཧཱུཾ། བདེ་ཆེན་ཆོས་ཀྱི་སྐུ་ལ་མ་གཡོས་ཀྱང་།
བསྲུང་ཕྱིར་དཔལ་ལྡན་ནག་པོ་ཆེ། །འཇིགས་རུང་ཁྲོ་ཞིང་འཁྲུག་པའི་དུར་ཁྲོད་དབུས། །
- 131 -

རྒྱལ་དབང་དགེ་འདུན་རྒྱ་མཚོའི་གསུང་འབུམ། ༼༦༽
དུས་མཐའི་མེ་དཔུང་འབར་བའི་ཀློང་དཀྱིལ་ན། །སྣ་ཚོགས་པདྨ་ཉི་མའི་གདན་སྟེང་
དུ། །བཾ་ཆེན་མི་རོ་བརྒྱ་ཡི་གདན་ཁྲི་ལ། །བཟང་པོའི་བཞུགས་སྟངས་དགྲ་བགེགས་ཐལ་
བར་རློག །སྐུ་མདོག་མཐིང་ནག་མིག་སྨན་ལྷུན་པོ་བཞིན། །བཟོད་དཀའ་ཉི་མ་འབུམ་
གྱི་གཟི་བརྗིད་འབར། །རྩ་ཞལ་ནག་པོ་ཆུ་འཛིན་འཁྲིགས་པ་བཞིན། །ཧཱུཾ་ཧཱུཾ་ཕཊ་དང་
ཀྵི་ཀྵི་འབྲུག་སྒྲ་སྒྲོག །གཡས་ཞལ་ལྗང་གུ་མར་གད་རི་བོ་ལྟར། །གཏུམ་ཞིང་མཆེ་
གཙིགས་དགྲ་ལ་རྒྱོབ་ཅེས་སྒྲོག །གཡོན་ཞལ་དམར་པོ་དུས་མཐའི་མེ་དཔུང་བཞིན། །
བསྟན་པའི་དགྲ་བོ་ད་(༧༦བ)ལྟ་ཟ་ཞེས་རྔམ། །སྟེང་ཞལ་བྲམ་ཟེའི་བཞིན་རས་ཞི་བའི་
ཉམས། །སྐྲ་དང་སྨིན་མ་དཀར་སེར་སྣུམ་ལ་མཛེས། །ཕྱག་གཡས་གྲི་གུག་དམ་ཉམས་
སྲོག་རྩ་གཅོད། །གཡོན་གྱི་ཐོད་པར་དགྲ་བོའི་སྙིང་ཁྲག་འཐུང་། །འོག་མས་རལ་གྲི་དར་
མདུང་ཁྲ་བོ་འཛིན། །ཐོད་སྐམ་དབུ་རྒྱན་མི་མགོའི་དོ་ཤལ་ཅན། །གླང་ཆེན་ཀོ་རློན་མི་
ལྤགས་གཡང་གཞི་གྱོན། །འཇིགས་ བྱེད་ དཔའ་ བོ་ སྟག་ གི་ཤམ་ཐབས་ཅན། །དུས་
གསུམ་རྒྱལ་བའི་བསྟན་སྲུང་ཁྱོད་ལ་བསྟོད། ཁྱོད་ཀྱི་བཀའ་ཉན་ལས་མཛད་ཡུམ་ཆེན་
བཞི། །དྲེགས་པ་ལྷ་སྲིན་སྡེ་བརྒྱད་ཞིང་སྐྱོང་ཚོགས། །སྤྲུལ་པའི་བཀའ་སྡོད་དམ་ཅན་རྒྱ་
མཚོར་བཅས། །འབེ་ཏའི་སྣོད་དང་མཚན་ལྡན་ཐོད་པའི་ནང༌། །འབྲས་ཆང་སྒོག་བཙོང་
ཤ་ཆེན་ལ་ཕུག་དང་། །དཀར་གསུམ་མངར་གསུམ་ཟག་མེད་བདུད་རྩིའི་ཚོགས། །
ནམ་མཁའི་ཁམས་ཀུན་གང་བ་འདི་བཞེས་ལ། །སྔོན་ཚེ་གཏུམ་པོ་རབ་འཇིགས་དུར་
ཁྲོད་དུ། །པདྨ་འབྱུང་གནས་སྤྱན་སྔར་ཁས་བླངས་བཞིན། །དམ་ལས་མ་འདའ་དམ་
ཉམས་སྡིག་ཅན་ཀུན། །རྐྱེན་དང་འཚམ་པར་ད་ལྟར་ཚར་ཆོད་ལ། །མཆོག་དང་ཐུན་མོང་
དངོས་གྲུབ་བདག་ལ་སྩོལ། །ཅེས་དཔལ་ནག་པོ་ཆེན་པོ་ཞལ་བཞི་པ་ལ་བསྟོད་པ་འདི་
ནི་དཔལ་ལྡན་མགོན་པོའི་རྣལ་འབྱོར་པ་ཆེན་པོ་སྡེ་སྣོད་འཛིན་པ་ཀུན་དགའ་བླ་མས་
**
132-

ཆོས་སྐོང་གི་སྐོར། ༼ཨུ༽
:,:,
བསྐུལ་བའི་ངོར་དགེ་འདུན་རྒྱ་མཚོས་སྨྲས་པའོ།། །།